amanoisuno/poet huggingface dataset:
留辭杭州姚合郎中 周賀
波濤千里隔，抱疾亦相尋。會宿逢高士，辭歸值積霖。叢桑山店迥，孤燭海船深。尚有重來約，知無省閣心。
酬吳之問見贈 周賀
已當鳴雁夜，多事不同居。故疾離城晚，秋霖見月疏。趁風開靜戶，帶葉卷殘書。蕩槳期南去，荒園久廢鋤。
送分定歸靈夏 周賀
南遊多老病，見說講經稀。塞寺幾僧在，關城空自歸。帶河衰草斷，映日旱沙飛。卻到禪齋後，邊軍識衲衣。
與崔弇話別 周賀
歸思緣平澤，幽齋夜話遲。人尋馮翊去，草向建康衰。雨雪生中路，干戈阻後期。幾年方見面，應是鑷蒼髭。
題何氏池亭 周賀
信是虛閑地，亭高亦有苔。繞池逢石坐，穿竹引山回。果落纖萍散，龜行細草開。主人偏好事，終不厭頻來。
送表兄東南游 周賀
山水疊層層，吾兄涉又登。掛帆春背雁，尋磬夜逢僧。雪溜懸衡岳，江雲蓋秣陵。評文永不忘，此說是中興。
送康紹歸建業 周賀
南朝秋色滿，君去意如何。帝業空城在，民田壞塚多。月圓臺獨上，栗綻寺頻過。籬下西江闊，相思見白波。
再過王輅原居納涼 周賀
夏天多憶此，早晚得秋分。舊月來還見，新蟬坐忽聞。扇風調病葉，溝水隔殘雲。別有微涼處，從容不似君。
送耿山人歸湖南 周賀
南行隨越僧，別業幾池菱。兩鬢已垂白，五湖歸掛罾。夜濤鳴柵鎖，寒葦露船燈。去此應無事，卻來知不能。
送省己上人歸太原 周賀
惜別聽邊漏，窗燈落燼重。寒僧回絕塞，夕雪下窮冬。出定聞殘角，休兵見壞鋒。何年更來此，老卻倚階松。
宿甄山南溪晝公院 周賀
從作兩河客，別離經半年。卻來峰頂宿，知廢甄南禪。餘霧沉斜月，孤燈照落泉。何當閒事盡，相伴老溪邊。
相次尋舉客寄住人 周賀
停橈因舊識，白髮向波濤。以我往來倦，知君耕稼勞。渚田臨舍盡，阪路出簷高。游者還南去，終期伴爾曹。
出關寄賈島 周賀
舊鄉無子孫，誰共老青門。迢遞早秋路，別離深夜村。伊流偕行客，嶽響答啼猿。去後期招隱，何當複此言。
暮冬長安旅舍 周賀
湖外誰相識，思歸日日頻。遍尋新住客，少見故鄉人。失計空知命，勞生恥為身。惟看洞庭樹，即是舊山春。
贈胡僧 周賀
瘦形無血色，草屨著行穿。閒話似持咒，不眠同坐禪。背經來漢地，袒膊過冬天。情性人難會，游方應信緣。
贈李主簿 周賀
稅時兼主印，每日得閒稀。對酒妨料吏，為官亦典衣。案遲吟坐待，宅近步行歸。見說論詩道，應愁判是非。
同朱慶餘宿翊西上人房 周賀
溪僧還共謁，相與坐寒天。屋雪淩高燭，山茶稱遠泉。夜清更徹寺，空闊雁沖煙。莫怪多時話，重來又來年。
寄姚合郎中 周賀
轉刺名山郡，連年別省曹。分題得客少，著價買書高。晚柳蟬和角，寒城燭照濤。鄱溪臥疾久，未獲後乘騷。
休糧僧 周賀
一齋難過日，況是更休糧。養力時行道，聞鐘不上堂。唯留溫藥火，未寫化金方。舊有山廚在，從僧請作房。
懷西峰隱者 周賀
灌木藏岑色，天寒望即愁。高齋何日去，遠瀑入城流。臘近溪書絕，燈殘夜雪稠。邇來相憶處，枕上苦吟休。
贈柏岩禪師 周賀
野寺絕依念，靈山會遍行。老來披衲重，病後讀經生。乞食嫌村遠，尋溪愛路平。多年柏岩住，不記柏岩名。
旅懷 周賀
不覺月又盡，未歸還到春。雪通廬嶽夢，樹匝草堂身。澤雁和寒露，江槎帶遠薪。何年自此去，舊國複為鄰。
緱氏韋明府廳 周賀
貴邑清風滿，誰同上宰心。杉松出郭外，雨電下嵩陰。度雁方離壘，來僧始別岑。西池月才迥，會接一宵吟。
送朱慶餘 周賀
野客行無定，全家在浦東。寄眠僧閣靜，贈別橐金空。舊裏千山隔，歸舟百計同。藥資如有分，相約老吳中。
宿開元寺樓 周賀
西峰殘日落，誰見寂寥心。孤枕客眠久，兩廊僧話深。寒扉關雨氣，風葉隱鐘音。此愛東樓望，仍期別夜尋。
送僧還南嶽 周賀
辭僧下水柵，因夢嶽鐘聲。遠路獨歸寺，幾時重到城。風高寒葉落，雨絕夜堂清。自說深居後，鄰州亦不行。
秋思 周賀
楊柳已秋思，楚田仍刈禾。歸心病起切，敗葉夜來多。細雨城蟬噪，殘陽嶠客過。舊山餘業在，杳隔洞庭波。
旅情 周賀
黃葉下階頻，徐徐起病身。殘秋螢出盡，獨夜雁來新。別業去千里，舊鄉空四鄰。孤舟尋幾度，又識岳陽人。
送靈應禪師 周賀
寒天仍遠去，離寺雪霏霏。古跡曾重到，生涯不暫歸。坐禪山店暝，補衲夜燈微。巡禮何時住，相逢的是稀。
送陸判官防秋 周賀
匹馬無窮地，三年逐大軍。算程淮邑遠，起帳夕陽曛。瀑浪行時漱，邊笳語次聞。要傳書劄去，應到磧東雲。
山居秋思 周賀
一從雲水住，曾不下西岑。落木孤猿在，秋庭積霧深。泉流通井脈，蟲響出牆陰。夜靜溪聲徹，寒燈尚獨吟。
贈皎然上人 周賀
竹庭瓶水新，深稱北窗人。講罷見黃葉，詩成尋舊鄰。錫陰迷坐石，池影露齋身。苦作南行約，勞生始問津。
春日山居寄友人 周賀
春居無俗喧，時立澗前村。路遠少來客，山深多過猿。帶岩松色老，臨水杏花繁。除憶文流外，何人更可言。
留別南徐故人 周賀
三年蒙見待，此夕是前程。未斷卻來約，且伸臨去情。潮回灘鳥下，月上客船明。他日南徐道，緣君又重行。
送僧歸江南 周賀
洗足北林去，遠途今已分。麻衣行嶽色，竹杖帶湘雲。饑鼠緣危壁，寒狸出壞墳。前峰一聲磬，此夕不同聞。
早春越中留故人 周賀
此行經歲近，唯約半年回。野渡人初過，前山雲未開。雁群逢曉斷，林色映川來。清夜蘆中客，嚴家舊釣台。
送友人 周賀
彈琴多去情，浮楫背潮行。人望豐壖宿，蟲依蠹木鳴。檣煙離浦色，蘆雨入船聲。如疾登雲路，憑君寄此生。
春日重到王依村居 周賀
野煙居舍在，曾約此重過。久雨初招客，新田未種禾。夜蟲鳴井浪，春鳥宿庭柯。莫為兒孫役，餘生能幾何。
入靜隱寺途中作 周賀
亂雲迷遠寺，入路認青松。鳥道緣巢影，僧鞋印雪蹤。草煙連野燒，溪霧隔霜鐘。更遇樵人問，猶言過數峰。
送楊岳歸巴陵 周賀
何處得鄉信，告行當雨天。人離京口日，潮送岳陽船。孤鳥背林色，遠帆開浦煙。悲君唯此別，不肯話回年。
贈朱慶餘校書 周賀
風泉盡結冰，寒夢徹西陵。越信楚城得，遠懷中夜興。樹停沙島鶴，茶會石橋僧。寺閣邊官舍，行吟過幾層。
逢播公 周賀
帶病希相見，西城早晚來。衲衣風壞帛，香印雨沾灰。坐久鐘聲盡，談餘嶽影回。卻思同宿夜，高枕說天臺。
尋北岡韓處士 周賀
相過值早涼，松帚掃山床。坐石泉痕黑，登城蘚色黃。逆風沈寺磬，初日曬鄰桑。幾處逢僧說，期來宿北岡。
哭閑霄上人 周賀
林徑西風急，松枝講鈔餘。凍髭亡夜剃，遺偈病時書。地燥焚身後，堂空著影初。吊來頻落淚，曾憶到吾廬。
城中秋作 周賀
已落關東葉，空懸浙右心。寒燈隨故病，伏雨接秋霖。客話曾誰和，蟲聲少我吟。蒹葭半波水，夜夜宿邊禽。
玉芝觀王道士 周賀
四面杉蘿合，空堂畫老仙。蠹根停雪水，曲角積茶煙。道至心極盡，宵晴瑟韻全。暫來還又去，未得坐經年。
出關後寄賈島 周賀
故國知何處，西風已度關。歸人值落葉，遠路入寒山。多難喜相識，久貧寧自閑。唯將往來信，遙慰別離顏。
題晝公院 周賀
叢木開風徑，過從白晝寒。舍深原草合，茶疾竹薪幹。夕雨生眠興，禪心少話端。頻來覺無事，盡日坐相看。
京口贈崔固 周賀
積雨晴時近，西風葉滿泉。相逢嵩嶽客，共聽楚城蟬。宿館橫秋島，歸帆漲遠田。別多還寂寞，不似剡中年。
書實上人房 周賀
絕頂言無伴，長懷剃發師。禪中燈落燼，講次柏生枝。沙井泉澄疾，秋鐘韻盡遲。裏閭還受請，空有向南期。
送張諲之睦州 周賀
遙憶新安舊，扁舟往復還。淺深看水石，來往逐雲山。到縣餘花在，過門五柳閑。東征隨子去，俱隱薜蘿間。
贈王道士 周賀
藥力資蒼鬢，應非舊日身。一為嵩嶽客，幾葬洛陽人。石縫瓢探水，雲根斧斫薪。關西來往路，誰得水銀銀。
冬日山居思鄉 周賀
大野始嚴凝，雲天曉色澄。樹寒稀宿鳥，山迥少來僧。背日收窗雪，開爐釋硯冰。忽然歸故國，孤想寓西陵。
如空上人移居大雲寺 周賀
竹溪人請住，何日向中峰。瓦舍山情少，齋身疾色濃。夏高移坐次，菊淺露行蹤。來往湓城下，三年兩度逢。
送幻群法師 周賀
北京一別後，吳楚幾聽砧。住久白髮出，講長枯葉深。香連鄰舍像，磬徹遠巢禽。寂默應關道，何人見此心。
春喜友人至山舍 周賀
鳥鳴春日曉，喜見竹門開。路自高岩出，人騎大馬來。折花林影斷，移石洞陰回。更欲留深語，重城暮色催。
春日重至南徐舊居 周賀
綠水陰空院，春深喜再來。獨眠從草長，留酒看花開。過雨還山出，向風孤鳥回。忽思秋夕事，雲物卻悠哉。
早秋過郭涯書堂 周賀
暑消岡舍清，閑語有餘情。澗水生茶味，松風滅扇聲。遠分臨海雨，靜覺掩山城。此地秋吟苦，時來繞菊行。
長安送人 周賀
上國多離別，年年渭水濱。空將未歸意，說向欲行人。雁度池塘月，山連井邑春。臨岐惜分手，日暮一沾巾。
寄甯海李明府 周賀
山縣風光異，公門水石清。一官居外府，幾載別東京。故疾梅天發，新詩雪夜成。家貧思減選，時靜憶歸耕。把疏尋書義，澄心得獄情。夢靈邀客解，劍古揀人呈。守月通宵坐，尋花迥路行。從來愛知道，何慮白髭生。
投江州張郎中 周賀
要地無閑日，仍容冒謁頻。借山年涉閏，寢郡月逾旬。驛徑曾沖雪，方泉省滌塵。隨行溪路細，接話草堂新。減藥痊餘癖，飛書苦問貧。噪蟬離宿殼，吟客寄秋身。煉句貽箱篋，懸圖見蜀岷。使君匡嶽近，終作社中人。
晚題江館 周賀
病寄曲江居帶城，傍門孤柳一蟬鳴。澄波月上見魚擲，故園盡賣休官去，潮水秋來空自平。
秋晚歸廬山留別道友 周賀
病起陵陽思翠微，秋風動後著行衣。月生石齒人同見，不嫌舊隱相隨去，廬嶽臨天好息機。
同徐處士秋懷少室舊居 周賀
曾居少室黃河畔，秋夢長懸未得回。扶病半年離水石，燈下此心誰共說，傍松幽徑已多栽。
贈神遘上人 周賀
草履蒲團山意存，坐看庭木長桐孫。行齋罷講仍香氣，道情淡薄閒愁盡，霜色何因入鬢根。
贈道人 周賀
布褐高眠石竇春，迸泉多濺黑紗巾。搖頭說易當朝客，擬歸太華何時去，他日相尋乞藥銀。
贈厲玄侍禦 周賀
山松徑與瀑泉通，巾舄行吟想越中。塞雁去經華頂末，抱疾因尋周柱史，杜陵寒葉落無窮。
送韓評事 周賀
門枕平湖秋景好，水煙松色遠相依。罷官餘俸租田種，嵩陽舊隱多時別，閉目閑吟憶翠微。
宿隱靜寺上人 周賀
一宿五峰杯度寺，虛廊中夜磬聲分。疏林未落上方月，暫來此地歇勞足，望斷故山滄海濆。
寄新頭陀 周賀
見說北京尋祖後，瓶盂自挈繞窮邊。相逢竹塢晦暝夜，青城不得師同住，坐想滄江憶浩然。
湘漢旅懷翁傑 周賀
一宿空江聽急流，仍同賈客坐歸舟。遠書來隔巴陵雨，吾宗尚作無憀者，中夜閑吟生旅愁。
寄韓司兵 周賀
多病十年無舊識，滄州亂後只逢君。已知罷秩辭瀧水，若為此別終期老，書劄何因寄北軍。
寺居寄楊侍禦 周賀
雨過北林空晚涼，院閒人去掩斜陽。十年多病度落葉，還知謝客名先重，肯為詩篇問楚狂。
上陝府姚中丞 周賀
此心長愛狎禽魚，仍候登封獨著書。領郡只嫌生藥少，見說養真求退靜，溪南泉石許同居。
贈僧 周賀
藩府十年為律業，南朝本寺往來新。辭歸幾別深山客，他年更息登壇計，應與雲泉作四鄰。
送石協律歸吳 周賀
僧窗夢後憶歸耕，水涉應多半月程。幕府罷來無藥價，已讓辟書稱抱疾，滄洲便許白髭生。
寄金陵僧 周賀
水石致身閑自得，平雲竹閣少炎蒸。齋床幾減供禽食，行登總到諸山寺，坐聽蟬聲滿四棱。
送忍禪師歸廬岳 周賀
浪匝湓城嶽壁青，白頭僧去掃禪扃。龕燈度雪補殘衲，已知身事非吾道，甘臥荒齋竹滿庭。
贈姚合郎中 周賀
望重來為守土臣，清高還似武功貧。道從會解唯求靜，兩衙向後長無事，門館多逢請益人。
宿李主簿 周賀
獨樹倚亭新月入，城牆四面鎖山多。去年今夜還來此，坐見西風嫋鵲窠。
寄潘緯 周賀
楊柳垂絲與地連，歸來一醉向溪邊。相逢頭白莫惆悵，世上無人長少年。
潯陽與孫郎中宴回 周賀
別酒已酣春漏前，他人扶上北歸船。潯陽渡口月未上，漁火照江仍獨眠。
送宗禪師 周賀
衡陽到卻十三春，行腳同來有幾人。老大又思歸嶽裏，當時來漆祖師身。
送僧 周賀
草履初登南客船，銅瓶猶貯北山泉。衡陽舊寺秋歸去，門鎖寒潭幾樹蟬。
送蜀僧 周賀
萬里獨行無弟子，惟齎筇竹與檀龕。看經更向吳中老，應是山川似劍南。
過僧竹院 周賀
一生愛竹自未有，每到此房歸不能。高人留宿話禪後，寂寞雨堂空夜燈。
憶潯陽舊居兼感長孫郎中 周賀
潯陽卻到是何日，此地今無舊使君。長憶窮冬宿廬嶽，瀑泉冰折共僧聞。
送郭秀才歸金陵 周賀
夏後客堂黃葉多，又懷家國起悲歌。酒前欲別語難盡，南徐舊業幾時到，門掩殘陽積翠蘿。
宿李樞書齋 周賀
小齋經暮雨，四面絕纖埃。眠客聞風覺，飛蟲入燭來。夜涼書讀遍，月正戶全開。住遠稀相見，留連宿始回。
杪秋登江樓 周賀
平楚起寒色，長沙猶未還。世情何處淡，湘水向人閑。空翠隱高鳥，夕陽歸遠山。孤雲萬餘裏，惆悵洞庭間。
秋宿洞庭 周賀
洞庭初葉下，旅客不勝愁。明月天涯夜，青山江上秋。一官成白首，萬里寄滄洲。只被浮名系，甯無愧海鷗。
重陽 周賀
雲木疏黃秋滿川，茱萸風裏一樽前。幾回為客逢佳節，古來醉樂皆難得，留取窮通委上天。
送李億東歸 周賀
黃山遠隔秦樹，紫禁斜通渭城。別路青青柳發，灞上金樽未飲，宴歌已有餘聲。